NOA
Kas usud, et oli olemas mees nimega Noa nagu Piiblis?
Piibli Noa? Ma ei usu, et ta eksisteeris.
Sa ei usu, et ta ehitas laeva? - Ei. Mulle sobib mu ateism.
Aga ma toetan müüte.
Kas usud, et Jumal uputas kogu maailma? - Ei.
Ei? - Ei.
Kui Ta oleks seda teinud, oleks see olnud õiglane?
Ei. Miks Ta oleks pidanud seda tegema?
Piibel ütleb, et kuna inimsüda oli rikutud,
tema südame mõtted olid kurjad ja maa peal oli kurjust ja vägivalda.
Kas sa arvad, et see õigustab kogu inimkonna hävitamist,
välja arvatud Noa ja tema perekond? - Ei.
Noa, kes sündis enam kui 2700 aastat eKr.,
oli laevaehitaja ja oma sajandi prohvet.
Paljud peavad Noad ja tema laeva muistendiks,
aga kas teadsid,
et Jeesuse õpetuse kohaselt
on Noa eluajal toimunud sündmused otseselt sinuga seotud?
Jeesus ütles: "Just nõnda nagu sündis Noa päevil,
nii on ka Inimese Poja päevil."
Teisisõnu, see, mis juhtus Noa päevil,
on sarnane sellega,
mis juhtub ajal, mida Piibel nimetab ajastu lõpuks.
Hetke pärast näed sa selgelt, et ajastu lõpp on praegu käes.
Kõikidest tunnusmärkidest üks levinuim, mis juhtus Noa päevil,
oli see, et inimesed, kes teadsid, mis on õige ja mis vale,
otsustasid eirata Noa hoiatust Jumala tulevasest kohtumõistmisest.
Samasugune on olukord ka 21. sajandil.
Kas usud, et oli olemas Piibli mees nimega Noa?
Ma uskusin palju aastaid, aga ei usu enam.
Ma usun, et oli mees nimega Noa.
Kas usud, et ta ehitas laeva?
Ma olen üsna kindel, et selline see lugu oli.
Kas usud, et oli olemas Piibli mees nimega Noa?
Sellest on palju lugusid.
Kas usud, et oli selline mees nagu Noa?
Usun, et mingil ajal oli suure tõenäosusega
mees nimega Noa.
Oli ta või mitte piibellik tegelane ja vaala poolt alla neelatud...
Seda on statistiliselt raske uskuda,
et kedagi on kunagi vaala poolt alla neelatud.
Selles väikeses laevas oli väga palju loomi.
Kui mõelda sellele, et on olemas üle miljoni liigi,
siis ma ei pea seda võimalikuks.
See laev peaks olema sama suur kui Kuu.
Pühakiri nimetab Noad õiguse kuulutajaks.
Tema elu oli prohvetlik
ja tema laev oli tol ajal nagu tulevane Kristus.
Ja meie, nagu Noa, oleme õiguse kuulutajad,
hoiatades igat inimest,
kutsudes rikutud maailma meeleparandusele
ja usule Jeesusesse.
Ütleme neile, et nad oleksid valmis Tema tulekuks,
mille tundi ega päeva ei tea ükski inimene.
Kas arvad, et me elame lõpuaegadel? - Ei.
Ei. Ennustati, et me sureme aastal 2012,
aga seda ei juhtunud.
Ma usun, et kogu maailm lõpeb väga kiiresti.
Ma ausalt ei hooli põrmugi, millal maailma lõpp saabub.
Oleks tore, kui maailm lõpeks.
Pole minu mure, juhtub see homme või miljoni aasta pärast.
Kas sa tead, millised on maailmalõpu tunnusmärgid?
Ma tean mõnda. - Ütle mulle, mis need on?
Kaos.
Olgu, võtan oma sõnad tagasi.
Ei, mul ükskõik.
Mingid hobuvankritega tüübid tulevad taevast alla.
Ilm muutub.
Sõjad ja kuuldused sõjast.
Kindlasti viimsed päevad.
Majandussüsteem läheb hulluks.
Ma tean, et palju halba sünnib, aga ma ei arva,
et seda on piisavalt, et saabuks maailma lõpp.
Väga pime on praegu.
Siin on kümme peamist piibellikku tunnusmärki,
mida me lähemalt uurime.
Pühakiri ütleb meile, et on palju rahanäljas Piibli õpetajaid,
kes ajavad kristlasi segadusse ja eksitavad paljusid.
"Ja ahnitsedes püüavad nad teid võltside sõnadega ära osta."
Nimeta ja nõua seda - nii tervist kui jõukust.
Just nimelt!
Issand, lase sellel võidmisel ja väel voolata läbi meie õe.
Tahan, et teaksite midagi. Ma olen Jumala prohvet.
Ma pole enam ühtegi päeva vaene.
- Ütle seda uuesti!
Tahan, et kirjutaksid mulle täna tšeki 100 dollarile.
Mis juhtus valuga? - See on kadunud.
Lihtsalt raputa maha see mure, raputa maha see haigus.
Usutõotus nõuab usku.
Sellepärast ütlengi 1000 dollarit.
Inimesed nagu näiteks need TV-kuulutajad,
nad riisuvad palju raha.
Nad sõidavad ringi kenade, uhkete autodega.
Nad tüssavad inimesi.
Võtavad raha inimestelt, kes neid pimesi järgivad
ja nõnda kasusaamine on minu meelest halb.
Mis on kõige kurja juur? - Mida sa arvad, Rhonda?
Raha.
- Sa arvad, et see on raha? - Jah.
Kas Piibel ütleb seda? - Ütleb.
Ei ütle. - Rahaarmastus.
Just nii. See on rahaarmastus. Ahnus on kõige kurja juur.
Sa ütled: "Bob, ma ei saa anda 100 dollarit."
Kui saad, teeni Jumalat kasvõi 5 või 10 dollariga.
Apostel Paulus ütles: "Iga nädala esimesel päeval
pangu igaüks teist midagi tallele oma jõudu mööda."
Sellepärast ma usun, et Jumal annab inimestele jõukust.
Saatan andis mulle selle sõnumi...
See on vale kuradilt. Ma poleks pidanud seda ütlema.
Teise tunnusmärgi leiame Matteuse evangeeliumi 24. peatükis.
"Ja on näljahädasid, haiguseid ja paiguti on maavärinaid."
Sünnitusvalud, maavärinad.
Hiiglaslikud rohutirtsud.
Üleujutused, orkaanid.
Sinu arvates võime elada ajal, mida Piibel nimetab...
Võime küll, jah.
Kas kohtupäev peaks olema? - Ei.
Aga põrgu? - Ma ei usu põrgusse.
Kolmas tunnusmärk - kuu muutub veripunaseks.
"Päike muutub pimedaks ja kuu vereks."
Ma olen skeptik, aga mulle meeldib ka uskuda.
Ma olen skeptik, kes ka usub.
Nii et see võib.
Sa näed alati kuud muutumas erinevat värvi,
nii et ilmselgelt võib see muutuda punaseks.
Pisut enama kui tunniga muutub kuu sügavpunaseks.
Tegelikult olen ma näinud kuud punaseks muutumas
ja see on pannud mind muretsema, et mida see tähendab?
Hirmutas sind? - Jah.
Kuidas sa reageeriksid,
kui näeksid täna öösel veripunast kuud?
Ma oleksin murelik.
Sa muretseksid? - Jah.
Miks?
Mõtleksin oma füüsilises seisundis: "Armas aeg, midagi on valesti."
Arvan, et peaksin jooksma ja end kalju alla peitma.
Võib-olla mäletad, et umbes 10 aastat tagasi
oli Floridas väike tüdruk Jessica, kelle üks mees lapsendas.
Ta oli 7-aastane, armas väike tüdruk.
Teda kuritarvitati seksuaalselt ja maeti elusalt kilekotis.
Ta leiti klammerdunult oma kaisukaru külge.
Kui sa oleksid kohtunik, millise karistuse sa "isale" määraks?
Ilmselt määraksin talle kastreerimise ning jah - surma.
Nii et see tekitab sinus tugevaid tundeid. - Jah.
Miks sa tunned nõnda? - See on nagu kõige ehedam kurjus.
Nii et sa usud õiglusesse. - Jah, ma arvan küll.
Aga ma ei arva, et meil oleks õigust kohut mõista ja...
Sa just andsid hukkamõistva hinnangu kurjale teole.
Kuid see on hea. See näitab, et sa väärtustad inimelu
ja hoolid sellest väikesest tüdrukust.
Kui see on tõsi ja kui sa arvad,
et sellist kurjust tuleks karistada nii tõsiselt,
kui palju enam peaks Jumal karistama mõrvareid ja vägistajaid?
Kas sa mõistad?
Jumala kohtuotsuseks on paik nimega põrgu.
See on Tema vangla ja sealt ei saa tingimisi vabaks.
See on igavene.
"Viimastel päevadel muutub jumalateotus igapäevaseks."
Kas sa vaatad R-reitinguga filme? - Muidugi.
Ainult selliseid filme ma vaatangi.
Kas sa oled R-reitinguga filme vaadanud?
Ma olen vaadanud X-reitinguga filme.
Oled sa märganud, kuidas filmides Jeesuse nime pilgatakse?
Muidugi.
Miks nad ei kasuta Muhamedi nime vandesõnana?
Ma ei räägi intervjuudes religioonist.
Kas sa tead kedagi ajaloost -
mõnda kuulsat inimest nagu Napoleon, Shakespeare või Hitler,
kelle nime kasutatakse vandesõnana? Kas sa tead kedagi?
Praegu ei tule küll kedagi pähe. - Ainult Jeesus Kristus.
Miks kasutatakse Tema nime vandesõnana?
Ma ei tea.
See on väga hea küsimus. Olen ise ka selles süüdi.
Martin Scorsese auhinnatud film "Wall Streeti hunt"
sai ebatavaliselt palju rahvusvahelist tähelepanu.
Mängufilm, mille peaosatäitjaks oli Leonardo DiCaprio,
purustas maailmarekordi vandesõnade liberaalses kasutamises.
"F"sõna kasutati keskmiselt iga 21 sekundi tagant - 506 korda;
"S"sõna 70 korda;
Jumala nime teotati 28 korda.
Mida sa arvad, kas moslemid lubaksid Hollywoodil
oma prohveti nime vandesõnana kasutada? - Ei.
Nad austavad oma prohvetit ja nõuavad, et ka teised teda austaks,
ja ometi me maksame Hollywoodile, et see teotaks Jeesuse nime.
Nõus.
Veel üks viimaste päevade tunnusmärk
on suurenenud homoseksuaalsuse heakskiitmine
nagu oli ka Soodoma päevil.
"Nõnda on ka sel päeval, kui tuleb Inimese Poeg."
Siia tulles märkasin, et te kaks suudlesite avalikult.
Te olete ilmselt homod. - Jah.
Kas teete seda sageli avalikult? - Jah.
Miks me ei peaks?
Heterod teevad seda. Kõik teevad seda.
Armunud teevad nii.
Homoks olemises pole midagi halba?
Ei, senikaua kui nad ei suru seda teistele peale.
Inimestel on vabadus teha, mida nad tahavad.
Viimastel päevadel levib laialt religioosne silmakirjalikkus.
"Kellel on küll jumalakartuse nägu, aga kes on salanud selle väe."
Millal sa viimati Piiblit lugesid? - Täna hommikul.
Täna hommikul kirikus.
Sa oled uuestisündinud? - Jah.
Oled sa kristlane? - Jah. - Oled sa uuestisündinud? - Jah.
Jah, olen.
Jah olen.
Jah, ma olen kristlane.
Kas sa armastad Issandat? - Jah.
Kas sa vaatad R-reitinguga filme? - Jah.
Ei, ma vaatan neid kodus.
Jah vaatan.
Aga sina? - Jah. Ja sa oled kristlane? - Jah.
Kas seksistseenid ei häiri sind? - Häirivad küll.
Nii et sa ei peaks neid vaatama.
See ei tähenda, et me ei peaks neid vaatamas käima.
Te vaatate kinoekraanil paare armatsemas
ja vaatate R-reitinguga filme?
Parem ütle juba, kuhu sa sellega sihid?
Muidugi vaatan. Kõik vaatavad.
Aga sina? Kuidas sa seksistseenidesse suhtud?
Ma vaatan neid, aga...
Kas need häirivad sind? - Ei.
Kas sa vaatad seksistseene? - Noh, need on igas filmis.
Neid on vahel ebamugav vaadata.
Kas pöörad pilgu kõrvale või vaatad neid?
Ei, ma vaatan neid.
Ma vaatan neid. Ma ei pööra pilku kõrvale.
See on küll pisut isiklik, aga kuula mind.
Abikaasad armatsevad oma magamistoas ja märkavad siis,
et nende magamistoa kardinad on eest ära tõmmatud
ja üks mees piilub läbi akna, kuidas nad seksivad.
Mida nad peaks tegema?
Kutsuma politsei.
Ma ütleks oma naisele, tüdruksõbrale, kes iganes ta on...
Tüdruksõber? - Jah.
Armatsed voodis oma tüdruksõbraga? - Sa pead silmas naist.
Naisega, tead. - Ei. Naine. - Jah, naine...
Sest sa ei tohiks seksida, kui sa pole abielus. - Jah.
See on Piiblis. Peaksid seda teadma. - Ma teangi seda.
Nii et sa seksid väljaspool abielu? - Ta teeb seda? - Jah.
Kas te seksite? - Jah.
Kas te olete kristlased? - Jah.
Kas te seksisite enne abielu? - Jah.
Ma pole veel abiellunud ja tead, mul on neid hulgi olnud.
Oled sa kristlane? - Jah, ma olen tegelikult kristlane.
Kui sa oled kristlane, siis sa ei peaks toetama pornofilme.
Sa ei peaks toetama filme, kus teotatakse Jumala nime.
Kas see tundub mõistlik? - Jah, tundub küll mõistlik.
Hollywood pole muud kui ülistatud kupeldaja,
kes pakub klientidele Ameerikas näitlejaid,
kes võtavad riided seljast ja müüvad oma ihu raha eest.
Kas sa arvad, et mul on õigus? - Jah, see on tõsi.
Tegelikult, kui sa sellest nõnda räägid, siis jah.
Sa vaatad, kuidas inimesed seksivad? - Jah.
Sa vaatad suurt akent nimega ekraan, tema vaatab läbi tõelise akna.
Mis vahe on sinul ja sellel mehel, kes piilub läbi akna?
Sa üritad õigustada pornofilmide vaatamist? - Jah.
Seda ei tohiks küll teha, aga teen seda ikkagi.
Mis vahe on sinul,
kui vaatad läbi akna, mida nimetame ekraaniks
ja mehel, kes piilub inimesi läbi akna?
See on sama.
Mis vahe on sinul ja temal? - Arvatavasti mitte midagi.
On küll vahe. Sina maksad selle eest.
Kas kristlased peaksid maksma Hollywoodile selle eest?
Me ei peaks.
Aga sa maksad neile selle eest.
Ei, mul on kõik piraatfilmid.
Sa varastad neid?
Ei, sa ei tohi varastada. - Mida sa siis mõtled piraatluse all?
Ma ei maksa selle eest.
Kas piraatlus pole siis varastamine? - On jah.
Kas oled kunagi küsinud, mida Jumal arvab
kui istud ja vaatad, kuidas paarid armatsevad? - Ei.
Jeesus ütles: "Kes naise peale vaatab teda himustades,
on oma südames temaga juba abielu rikkunud."
Nii kõrged on Jumala standardid.
Kas see paneb sind mõtlema?
Jah, paneb küll.
Aga sind?
Kas jätkad porno vaatamist ja nimetad end kristlaseks?
Ei.
Nii et sa jätkad pornofilmide vaatamist?
Sõltub. Kui film on hea, lähen seda siiski vaatama.
Olen praegu teel kirikusse, nii et ma kindlasti parandan meelt.
Kas jätkad kristlasena pornograafiliste filmide vaatamist?
Ei, mitte pärast seda...
Mõtled seda tõsiselt? - Jah, tõsiselt.
Me räägime su päästest. Sa ei taha ju mängida silmakirjalikku.
Kas selles, mida räägin, on sinu meelest iva? - Jah, on küll.
Pärast seda jutuajamist saan aru, milles on iva.
Pean oma usku tõsiselt võtma ja seda, millesse ma usun
ja ma peaksin selle tõepoolest lõpetama.
Piibel ütleb, et viimastel päevadel inimesed eitavad,
et Jumal lõi maailma ja et Ta mõistis maailma üle kohut
läbi Noa aegse üleujutuse.
Sa oled ateist ja usud, et mitte miski lõi kõik,
mis on teaduslikult võimatu?
Ma usun, et me tulime mustast august, nii et jah.
Kas sa usud, et on olnud ülemaailmne üleujutus? - Ei usu.
70 protsenti maakerast on veega kaetud.
Kust see vesi tuli?
See on hea küsimus. - Kas sa tead?
Mul pole õrna aimugi.
Kuidas tuli vesi siia?
Sa mõtled algsest maast, kui see moodustus?
Teadlased väidavad, et see võis tulla komeetidelt.
Mis on sinu amet?
Olen geoloogia ja okeanograafia professor
California osariigi ülikoolis, Long Beachil.
Rick, kuidas on ookeanid alguse saanud?
Ookeanid muutuvad pidevalt,
aga algselt maakeral olev vesi tuli mitmest erinevast allikast.
Üks on see, et materjalid,
mis akumuleerusid maakera väga varajastes staadiumites
nagu meteoriidid ja asteroidide pommitamised
sisaldasid vett
ja kui need kuumenesid, siis nad sulasid üles.
Neist vabanesid gaasid ja veeaur ning see kondenseerus
ja moodustas suure hulga vett maakeral.
Aga teine moodus, kuidas see tuli, oli see, et suur osa sellest,
mis tuli ja mis kuhjus planeedil, et moodustada maakera,
olid komeedid.
Komeedid koosnevad suures osas veest, jääst ja metaani jääst.
Komeedid siis pommitasid maakera ja kogu vesi tuli komeetidelt?
Suur osa veest tuli neist.
Kas see on lihtsalt teooria või üldteada fakt?
Mitte miski maakera päritolu kohta pole fakt.
See oli kaua, kaua aega tagasi.
Te olete loodusteaduse õpetaja. - Jah.
Kas teie arvates tõid komeedid maakerale vee? - Ei.
Ei? - Ei.
Siin aga küsimus - kust pärinevad kõik kalad?
On 28 000 erinevat liiki kalu.
Siis veel vaalad ja delfiinid
ja kõik need erinevat liiki kalad.
Kas nad tulid ka komeetidelt?
See on rumal küsimus.
Kust nad tulid?
Ma ei saa aru, mis rumal küsimus see selline on?
Noh, ookeanid on...
Sa arvad, et loomad sõitsid maale komeetidel läbi kosmose vaakumi?
Ei, ei, ma ei usu seda,
aga kust kõik kalad tulid?
Ookeanites on 28 000 erinevat liiki kalu.
Kas olete seda uurinud?
Teen seda praegu ekspertidega rääkides.
Pead enne tegema kodutöö ära, kui ekspertidega rääkima tuled.
Olen seda teinud.
Keegi ei tea täpselt, kuidas ja millal elu maakeral alguse sai,
kuid on täiesti võimalik, et algne prebiootiline materjal
või isegi esimesed mikroobid rändasid Maale mingi kivimi peal
ja külvasid kord viljatu pinnase sellega,
millest hiljem iga praegune elusolev liik
on alguse saanud.
Olgu, tänan, et te minuga rääkisite.
Maakera on kaetud veega.
Vesi ei haju ära.
See on, mida loodusteadus räägib.
See aurustub, kuid tuleb tagasi alla. Selle kogus on alati sama.
Seega, kui oli ülemaailmne uputus, peaks see vesi kusagil alles olema?
Kas see, et 70% maakerast on veega kaetud,
on hea vihje, et kunagi oli ülemaailmne veeuputus?
Hea tähelepanek.
See on tegelikult suurepärane mõte.
Jah, see on küll vihje.
Ma mõtlen jah, on võimalik, et... See on suurepärane mõte.
Võib-olla see tõestab veeuputuse toimumist.
Vesi, me ei saa elada ilma selleta.
Samuti ei saa koerad, konnad, kassid, nahkhiired, rotid
või sääsed, puud, kirbud, mesilased ega hobusedki muidugi.
Me ujume selles, me peseme selles, me mängime selles,
ja kalad hukkuvad, kui nad ei püsi selles.
Me puhastame sellega ja me keedame selles.
See on meie tees, kohvis ja piimas,
meie pisarates, veres ja meie suus.
Vesi on ideaalne kombinatsioon hapnikust ja vesinikust.
Koos moodustavad nad janukustutava ja eluandva vee.
Nii et, kust see kõik pärineb?
Smithsonian'i ajakiri väidab:
"Vesi on meie ellujäämiseks niivõrd tähtis,
aga kummaline küll - me ei tea esimest asja selle kohta.
Sõna otseses mõttes esimest."
Kust kohast vesi - maakera elu andja ja võtja, pärineb?
Mõtle sellele.
Pole ühtegi võimalikku moodust,
kuidas nad oleksid suutnud mahutada kõik loomaliigid maakeral
sellesse laeva.
Täiesti võimatu, et selles laevas oli igast liigist kaks.
See on võimatu.
See näib võimatu.
Rääkides Noast ja tema laevast, kerkib üles kaks olulist küsimust.
Kui palju loomi sinna mahtus? Ja kui suur see laev oli?
Vaata, kas märkad ühe teatud sõna kordumist,
mis skeptikutele ei meeldi.
"Lindudest nende liikide järgi
ja loomadest nende liikide järgi,
kõigist roomajaist maa peal nende liikide järgi,
kõigist peavad kaks tulema sinu juurde,
et nad võiksid jääda elama." 1. Moosese 6:20.
Just nii, see kardetud sõna on "liik".
See arhailine sõna,
mida sõnaraamat defineerib kui klassi või gruppi üksikobjekte,
inimesi, loomi jne., kellel on sama loomus või omadused
või mis on liigitatud kokku, kuna neil on ühiseid tunnuseid.
See on põlatud sõna, sest see tähendab,
et Jumal ei pidanud mahutama tänapäeva ligikaudu 6,5 miljonit liiki
ühte laeva.
See tähendab, et Noa vajas vaid ühte paari
koerlase sugukonnast, millest tulenevad kõik koerte liigid
Chihuahuast Taani dogini.
Ja ühte paari kaslaste sugukonnast,
millest tulenevad kodustatud kassid ja tiigrid jne.
Nii käib jutt vaid tuhandetest loomadest,
mitte miljonitest.
Ja kuna need loomad ei pidanud olema
täissuuruseni kasvanud, olles keskmiselt lamba suurused,
muutub see võimalikuks.
Teiseks asjaoluks on laeva suurus.
See polnud väike kummist laevake, mida multikates kujutatakse.
See oli tohutu suur kolmetasandiline laev
pooleteise jalgpalliväljaku suurune.
Veel üks argument,
mis skeptikutel on ülemaailmse ujutuse vastu,
on see, et Maal pole piisavalt vett, et katta kõige kõrgeimad mäed.
Nad unustavad, et mäed polnud nii kõrged, kui need on nüüd
ja et maakeras ja taevas oli miljardeid tonne vett.
Piibel ütleb, et uputuse veed tulid nii taevast kui maast.
"Puhkesid kõik suure sügavuse allikad
ja taevaluugid tehti lahti." 1. Moosese 7:11.
Ajastu lõpu tunnuseks on ka hirm tuleviku ees.
"Inimesed jäävad hingetuks
maailma peale tulevate sündmuste kartuses ja ootuses."
Kas sul on hirm tuleviku ees? - Muidugi.
Kas sul on hirm tuleviku ees? - Jah.
Ausalt öeldes muutub planeet Maa aina hullemaks ja hullemaks.
Näen seda juhtumas iga päev.
Kas sa kardad inimkonna tuleviku pärast? - Igatahes.
Kas sul on hirm tuleviku ees? - Olen hirmul.
"Viimseil päevil tuleb pilkesõnadega pilkajaid,
kes ütlevad, et kõik on nõnda nagu loomise algusest peale."
"Kus on Tema tulemise tõotus?"
Ma ei ütleks, et me elame lõpuaegadel,
sest sellest on räägitud mitmeid aastaid.
Sellest on räägitud ma ei tea, kui palju aastaid juba.
Kõik see on toimunud kogu aeg.
Need märgid on koguaeg olemas olnud.
Inimesed tõlgendavad asju nii nagu nad soovivad.
Kas arvad, etnäeme neid asju tänapäeva ühiskonnas?
Me ei näe neid asju mitte ainult tänapäeva ühiskonnas.
Ma arvan, et seda on nähtud alates ühiskonna algusest.
Me elame samasuguses maailmas nagu Noa,
kus inimesed eiravad evangeeliumi hoiatusi.
Nad söövad, joovad, võtavad naisi ja lähevad mehele.
"Nõnda on Inimese Poja tulemine."
Palun mõelge sellele või te pole avatud meelega?
Ma ei arva, et kõik need asjad on nii tõsised.
Kui Jumal arvab, et need on tõsised, siis nii olgu.
Kas ma valmistan sulle piinlikkust? - Ei, mul pole piinlik.
Ma hindan, kui sa kuulaksid mind.
Ma kavatsen nüüd pisut käiku vahetada.
Kas tuled sellega toime? - Tulen.
Oled sa hea inimene? - Nagu eetiliselt?
Jah, moraalselt. - Mulle meeldiks mõelda nii.
Arvan küll.
Aga sina? - Olen teinud mõnda...
aga usun, et mul on head suhted selle vanamehega seal üleval.
Kui palju sa oled oma elus valetanud? - Palju.
Aga sina? - Palju.
Ma olen väga palju valetanud.
Pole õrna aimugi. - Sa teotasid just Jumala nime.
Sa just rikkusid 3. käsku ja me pole sinna isegi jõudnud veel.
Ja kes sa siis oled? - Valetaja.
Oled sa kunagi midagi varastanud? - Jah.
Kuidas nimetada seda, kes varastab? - Varas.
Olen ilmselgelt varas ja valetaja.
Oled sa eales vaadanud naist himustades? - Oo jaa.
Kogu aeg.
Enam kui kümme korda päevas.
Ma ei mõista teie üle kohut. - Ei, ma saan aru.
Aga omaenda tunnistuste põhjal olete te valetavad vargad,
jumalateotajad ja südames abielurikkujad.
Ma naudin oma elu täpselt nii nagu ma tahan
ja see on, mida ma otsustan teha.
Oled sa kunagi Jumala nime asjata kasutanud?
Kahjuks jah.
Jah olen.
Jah, see on üks mu lemmikväljendeid ja ma kasutan seda alati.
Jumala nime teotamine on Tema silmis tõsine rikkumine.
Ma ei usu, et sellestki oleks kasu? - Mis see on?
On see kuradi märk?
Olen teinud kõiki asju, mida Jumal on keelanud mul teha.
Ma ei mõista teid hukka,
aga te endi ütluste kohaselt olete te valetajad, varastajad,
jumalateotajad ja südames abielurikkujad
ja te peate seisma Kohtupäeval Jumala ees.
Kui Ta mõistab kohut 10. käsu põhjal, oled sa süütu või süüdi?
Oi mees, ma olen rikkunud kümnest üheksat.
Ja sina? - Olen süüdi viiendas.
Mõistetaks sind süütuks või süüdi? - Suure tõenäosusega süüdi.
Taevas või põrgu? - Ma arvan, et põrgu.
Ma läheks tõenäoliselt põrgu.
Kas te läheksite taevasse või põrgu?
Sinu Jumalast nii kaugele kui võimalik.
Sa pole hea inimene. Sa oled samasugune nagu me kõik.
Oma ütluste kohaselt oled sa valetav varas, jumalateotaja,
ning südames abielurikkuja.
Oleksin ilmselgelt süüdi,
kui see pole just kõige viletsam kohtusüsteem,
mida olen näinud.
Mida sa saad teha, et end õigustada, Chris?
Kuidas saad sa põgeneda põrgu hukatusest?
See on hea küsimus, millele mul pole vastust.
Ma usun, et Jumal on armastav.
Ma ei usu, et Ta saadaks kedagi põrgusse.
Nii et, Hitleril on siis väike mõis taevas?
6 miljonit juuti - mehed, naised, lapsed
ei tähenda Jumala jaoks midagi?
Sa usud õiglusesse, kuna oled tehtud Jumala näo järgi.
Sa pole nagu lojused, kassid või koerad.
Koerad ei hooli õiglusest, tõest ja karistusest.
Igal aastal kulutatakse üle maailma miljardeid dollareid,
et õiglus jalule seataks
ja seda seetõttu, et me oleme ainulaadne looming.
Me oleme moraalsed olendid, loodud Jumala näo järgi.
Kas oled sellega nõus? - Jah.
Usun, et hea, mida olen teinud, kaalub üles halva, mida olen teinud.
Kohtus ei lähe see läbi.
Kui vägistad naise, öeldes:
"Kohtunik, ma annetan raha heategevuseks",
ei võeta seda arvesse.
Ainus, millest lähtutakse, on su kuritegu.
Täpselt sama on ka Jumalaga.
Pole oluline, kui palju head sa teed - see ei kustuta su patte.
Me räägime siin su igavesest päästest -
sellest, kus veedad igaviku.
Sa oled nagu väike laps, kes hoiab käes dünamiidi pulka
ja see sädeleb ning sa armastad seda sädelust.
Mina aga ütlen: "Heida see eemale! Heida see eemale!"
"Patu palk on surm." Piibel ütleb nii.
"Hing, mis teeb pattu, peab surema."
See, millest rõõmu tunned - su patud,
saavad surmaks sinu kõige väärtuslikumale elule.
Kas see ei pane sind muretsema? - Pisut.
Seepärast käingi kirikus.
Kui näeksid mind lennuki serval 3 km kõrgusel
ja mu langevari oleks väga lõdvalt kinnitatud,
siis olen kindel, et ütleksid seda mulle - Absoluutselt.
Nathan, ma ütlen sulle täna, et su pääsemine on lahtine.
Pead end tugevamalt kinnitama. - Olen nõus.
On vaid üks Jumal, kes on moraalselt täiuslik, püha
ja õiglane
ja Ta mõistab Kohtupäeval maailmale õiglast kohut.
Ja nii sina kui mina vajame Päästjat, kes võib me patud ära pesta.
Kas tead, mida Jumal tegi süüdiolevate patuste heaks,
et nad ei peaks minema põrgusse?
Andis oma ainusündinud Poja, eks?
Sa vajad Jumala andestust
ja Jumal pakub seda läbi Jeesuse ristisurma.
Kas mõistad selle teo õiguslikke tagajärgi?
Õiguslikke tagajärgi? Ei, seleta neid.
Piibel ütleb, et Jumal on kohtunik. Ta on täiuslik ja püha.
Sina ja mina oleme kurjategijad ja patused.
Oleme rikkunud Tema seadust - 10. käsku.
Oleme teel paika, mida kutsutakse põrguks -
Jumala vanglasse ilma õiguseta vabaneda.
Aga 2000 aastat tagasi astus Jeesus meie asemele
ja maksis kogu karistuse.
Me rikkusime Jumala seadust, aga Jeesus kandis me karistuse.
St Jumal saab seaduslikult tühistada su süüdistuse.
Ta võib muuta su surmaotsuse ja lasta sul elada igavesti,
kuna su karistus on teise poolt kantud.
Kui oled süüalusena kohtus,
ja keegi maksab su võla, ütleb kohtunik:
"Võlg on tasutud, oled vaba."
Seda saab Jumal öelda sinu kuritegude kohta.
Ta saab sulle andestada ja lasta sul elada,
kuna Jeesus Kristus kannatas, suri ja tõusis üles.
Me kõik oleme pattu teinud,
aga hetkel, kui tuleme Kristuse juurde ja sünnime uuesti,
rõivastab Jumal meid õigusega, nii et Ta ei näe enam me patte.
St., et Ta ei pea meid enam põrguga karistama.
Ta saab anda meile surematuse.
Aga see, mida sina pead tegema, on parandama meelt.
Ära tunnista neid preestrile, tunnista need Jumalale ja hülga need.
Ära ole silmakirjalik, vaid usu Jeesusesse Kristusesse.
Hetkel, mil seda teed, kustutab Jumal su patud
ja kingib sulle igavese elu.
Ta annab sulle ka uue südame uute soovidega,
nii et sa igatsed teha seda, mis on Talle meelepärane
ja mitte järgida oma patuseid soove.
Kas selles on sinu meelest iva? - Jah, on küll.
On tõesti.
Jeesus ütles: "Mis kasu on inimesel, kui ta võidaks terve maailma,
oma hingele teeks aga kahju?"
Nüüd ma saan asjast aru. See oli suurepärane.
Selles on iva, millest sa räägid...
See lõpp oli...
See oli nagu katalüsaator, kus käis nagu klõpsatus ära.
Kas mõtled selle üle järele? - Kindlasti mõtlen.
Kohe kindlasti.
Saan aru, mida sa öelda tahad. - Aga?
Aga see pole minule. - Olgu, ma tean seda.
Sellepärast ma räägingi sinuga.
See oli teile suur vaev, et tulla siia ja rääkida minuga
ja teiste inimestega siin. Jah, ma mõtlen selle peale.
Ma ei valeta, su jutt pani mul katuse sõitma.
Mitte imelikul viisil, aga...
Seleta, mida sa sellega mõtled? - Sa muutsid selle reaalseks.
Sa pead meelt parandama ja uskuma Kristusesse.
Millal sa kavatsed seda teha?
Ma ei saa sellele vastata, sest ma ei tea.
Ma võin sind aidata. Ma ütleks, et tee seda täna.
Ma mõtlen, et kui sa sureks... - Ma võin jah.
On kaks asja, mida pead tegema, et saada päästetud.
Sa pead meelt parandama ja uskuma vaid Jeesusesse.
Millal sa kavatsed seda teha?
Võib-olla homme kirikus.
Sa ei pea ootama homseni, sest seda ei pruugi tulla.
Sa võid täna öösel surra. Me räägime tõsistest asjadest.
Sa ei pea seda ka kirikus tegema, sest Jumal on igal pool.
Lihtsalt ütle oma südames: "Jumal, palun andesta mulle mu patud."
Kahetse tõeliselt oma patte
ja usalda Jeesust nii nagu sa usaldaksid langevarju.
Kui sa hüppad lennukist välja ja usaldad langevarju,
siis sa ei usalda omaenese käsi. Sa ei proovi lennata.
Sa usaldad vaid langevarju. Piibel ütleb:
"Rõivastuge Jeesuse Kristusega. Usaldage vaid Teda."
On see mõistetav? - On küll.
Sa ei tea, millal sa sured.
Iga 24h jooksul sureb maailmas 150 000 inimest
ja ma ütlen, et see on kiireloomuline asi.
Oleks sul piinlik, kui ma koos sinuga palvetaksin?
Ei, ei.
Kuigi paljud hinnatud piibliteadlased ei pruugi nõustuda
mõningate nende tunnusmärkide ajastusega,
nõustuvad nad kõik ühes asjas - Jeesus Kristus tuleb tagasi.
Me ei teinud "Noa" filmi, et su meelt lahutada.
Me tegime selle siiras lootuses,
et sa kuuletuksid evangeeliumile,
et sa parandaksid meelt oma pattudest
ja usuksid vaid Jeesusesse Kristusesse,
nii et me näeksime sind taevas.
Suur tänu, et vaatasid.
Living Waters on olemas selleks,
et kuulutada rõõmusõnumit Jeesusest Kristusest
ning innustada ja varustada kristlasi täitmaks misjonikäsku.
Meie eesmärgiks on aidata usklikel
jagada oma usku piibellikult ja tõhusalt.
Palun külasta me kodulehte: LivingWaters.com
kust leiad suure valiku raamatuid,
tasuta audio- ja videoklippe ja piibelliku evangelismi e-kursuse,
evangeeliumi traktaate ja palju teisi kasulikke materjale.
Kui soovid evangeeliumi kohta rohkem teada saada,
külasta me kodulehte: LivingWaters.com
Tõlge: Roland Palu